Cascada Niagara va fi iluminată în culorile drapelului românesc pe 1 decembrie.
Cascada Niagara va sărbători Ziua Naţională. Şi anul trecut, tricolorul a fost prezent la celebra cascadă. În 2017, cascada a fost iluminată în tricolor în timpul protestelor împotriva OUG 13.
În onoarea Zilei Naţionale a României, Cascada Niagara va fi iluminată în culorile drapelului românesc, relatează Accent Montreal.Demersurile necesare au fost făcute de Ambasada României la Ottawa şi de emisiunea "Noi Românii", difuzată în Canada. Tricolorul va fi proiectat pe apele cascadei între orele 21:45 și 22:00, iar imaginile pot fi văzute la această adresă.În urmă cu un an, drapelul României a fost arborat la cascadă, la cererea unei românce aflată în vacanţă în Canada. Cascada a mai fost iluminată în culorile României în 2017, în timpul protestelor împotriva OUG 13.Cascada Niagara este formată din trei căderi de apă, la graniţa dintre Canada şi Statele Unite. Pe teritoriul american se află American Falls şi Veil Falls, în timp ce pe pământ canadian este Horseshoe Falls, cea mai mare dintre cele trei.